kardosdrur/scandi-wiki huggingface dataset:
Garlieb Merkel

Garlieb Helwig Merkel (31. oktober 1769 i Lēdurga i Guvernement Livland – 9. maj 1850 i Riga i Guvernement Livland) var en tyskbaltisk forfatter og aktivist, og en tidlig estofil og lettofil.

Merkel blev født i en landdistriktspræsts familie i Livland. Hans far døde tidligt så han fik ikke en ordentlig uddannelse, men klarede sig som autodidakt. Som 17-årig arbejdede han som huslærer for overklassens familier. I 1790 blev han medlem af kredsen af intellektuelle i Riga. Påvirket af idéerne han fandt der, udgav han bogen Die Letten (Letterne) i 1794, som i de mørkeste vendinger beskrev bøndernes liv, og grusomhederne begået af de tyskbaltiske godsejere, og opfordrede Det Russiske Kejserriges regering til at gribe ind og rette op på det lettiske folks skæbne. Bogen fik stor popularitet i det tyske samfund og blev oversat til fransk, dansk og russisk. I 1800 blev den oprindelige tyske udgave af bogen genudgivet. Bogen oversattes i 1953 af Ābrams Feldhūns til lettisk.

Merkels bog forårsagede en storm af vrede blandt godsejerne i Livland, og han blev tvunget i eksil. Han flyttede til Weimar, derefter i 1800 til Berlin, hvor han var medredaktør med August von Kotzebue af det ugentlige tidsskrift Der Freimutige (1803–06).

I 1816 vendte Merkel tilbage til Livland. Han udgav bogen Mine ti år i Tyskland (1818) og Billeder og tegn fra mit liv (i to bind, fra 1839 til 1840). Han skrev også pjecen Befri letterne og esterne (1820), som blev offentliggjort i Leipzig.

Kilder 
 Raun, Toivo U. (2003). Nineteenth- and early twentieth-century Estonian nationalism revisited. Nations and Nationalism 9.1, 129-147.
 Merkel, Garlieb. Die Vorzeit Lieﬂands: Ein Denkmahl des Pfaffen- und Rittergeistes. 2 vols., Berlin: Vossische Buchhandlung, 1807.

Yderligere læsning 
 Deniss Hanovs. The National Movement in Latvia in the 19th Century. The Nation as a Quasi-Religion (2003)
 Roger Bartlett. Nation, Revolution und Religion in der Gesellschaftskonzeption von Garlieb Merkel (2005)

Eksterne henvisninger 

Personer fra Livland
Tyskbaltere
Faglitterære forfattere fra Letland
Selvbiografer fra Letland
Tysksprogede forfattere
Johann Ernst Glück

Johann Ernst Glück (10. november 1652 i Wettin i Sachsen-Anhalt – 5. maj 1705 i Moskva i Det Russiske Kejserrige)
var en tyskfødt oversætter og luthersk teolog, der var aktiv i Livland, på den tid en del af Det Russiske Kejserrige.

Biografi 
Glück blev født som søn af en pastor, og efter endt skolegang ved latinskolen i Altenburg, studerede han teologi, retorik, filosofi, geometri, historie, geografi og latin i Wittenberg og Jena. Glück er kendt for at have oversat Bibelen til lettisk, en opgave han fuldførte, mens han boede i Marienburg i Livland, i den bygning som i dag rummer Alūksne Museum, som etableredes for at ære hans værk. Glück grundlagde også de første lettisk-sprogede skoler i Livland i 1683.

Glück havde fire døtre, en søn, og en steddatter ved navnet Marta Skavronska, som giftede sig med Peter den Store af Rusland, og som er bedst kendt som kejserinde Katarina 1. af Rusland.

Kildehenvisninger 

Tyskbaltere
Lingvister fra Letland
Faglitterære forfattere fra Letland
Teologer fra Letland
Oversættere fra Letland
The Felines

The Felines er en dansk garage rock/punk-trio fra København der blev dannet i 2010. Gruppen består af Asta Bjerre (bas, sang), Ditte Melgaard (guitar, kor) og Mei Long Bao (trommer, kor).

The Felines har spillet på spillesteder som Huset i Magstræde, Studenterhuset i København, KB18, Råhuset, Mayhem, Din Nye Ven, Osram Huset, Børneteatret m.fl. og herudover til Distortion festival i København og på den fynske undergrundsfestival "Fællestival".

Bandet er inspireret af bands som The Pandoras, Link Wray, The Music Machine, The Sonics, The Gories, The Cramps, Thee Headcoatees m.fl.

Udgivelser 
 Daddy Walk (EP, 2012)
 A Man Stuck in Your Mind (EP, 2012)
 Want (album, 2014, udgivet på Soundflat Records (EU) og Burger Records (Nordamerika))

Eksterne kilder/henvisninger 
 The Felines til Distortion Festival 2011
 The Felines på Facebook
 Blog med billeder og musik af The Felines
 Omtale af debutalbummet

Rockgrupper fra Danmark
Etableret i 2010
Vasilij Aleksejev

Vasilij Ivanovitj Aleksejev (russisk: Василий Иванович Алексеев; 7. januar 1942 i Rjasan oblast – 25. november 2011 i München, Tyskland) var en sovjetisk vægtløfter, der var kendt som den "russiske bjørn". Han satte 80 verdensrekorder og 81 sovjetiske rekorder i vægtløftning og vandt guld ved OL i 1972 og 1976.

Karriere 
Vasilij Aleksejev begyndte som vægtløfter, da han var atten år gammel. Efter i begyndelsen at have været trænet af OL-mesteren fra 1964, Rudolf Pljukfelder, gik han i 1968 over til at selvtræne. Med sin vægt – i sin storhedstid vejede han over 150 kg – deltog han i de tungeste klasser, og alle hans verdensrekorder blev sat i supersværvægtsklassen, den første i 1970. Dette år var hans gennembrudsår, idet han da vandt både EM og VM, en bedrift han gentog ved de følgende syv verdens- og europamesterskaber. I den periode var han ubesejret i konkurrencer, inklusive guld ved de to olympiske lege i perioden. Da OL skulle afholdes på hjemmebane i Moskva 1980, var Aleksejevs æra dog overstået, og selv om han deltog, kiksede han på sin åbningsvægt i stød og måtte indkassere en bundplacering. Derefter stoppede han karrieren. Hans verdensrekord fra 1972 på 645 kg samlet over tre discipliner er aldrig overgået, idet stem-disciplinen senere samme år blev fjernet fra konkurrencer, så samlede konkurrencer siden kun har bestået af to discipliner. Året forinden, den 24. juli, havde han på en enkelt aften sat hele syv verdensrekorder

Livet efter den aktive karriere 
Aleksejev var i en periode i slutningen af Sovjetunionens historie, fra 1987, medlem af folkekongressen, og i samme periode var han landstræner for SNG ved OL 1992 i Barcelona. SNG, som kortvarigt eksisterede efter Sovjetunionens opløsning, opnåede ved legene ti medaljer i vægtløftning, heraf fire af guld.

Han modtog en lang række æresbevisninger, primært sovjetiske, men blev også indvalgt i vægtløftningens Hall of Fame i 1993. I 1975 optrådte han på forsiden af Sports Illustrated med teksten "Verdens stærkeste mand".

Han boede fra 1966 i Sjakhty, men døde på en klinik i München, hvor han havde været indlagt med alvorlige hjerteproblemer.

Noter

Eksterne henvisninger 
 

Vægtløftere
Sportsfolk fra Sovjetunionen
Responce

Responce er et dansk ambulanceselskab, som blev etableret i 2007. Responce er den næststørste private ambulanceoperatør i Danmark. Selskabet blev etableret i 2007 af Michael Kjær Sørensen sammen med en gruppe danske erhvervsfolk som initiativtagere, og i 2008 vandt Responce Region Midtjyllands udbud af ambulancekørslen i Horsens-området. Her havde Responce syv ambulancestationer, der dækker ca. 250.000 borgere. I 2014 genvandt Responce det hidtidige område i Region Midtjylland, ligesom selskabet også har vundet et udbud af driften af akutlægebiler. Fra 2015 begyndte Responce desuden at stå for ambulancekørslen, liggende sygetransport og akutlægebilsdriften i Trekantsområdet i Region Syddanmark. 

Responce kørte ambulancer frem til 1. december 2021 i Region Midtjylland og kører forsat ambulancer i Region Syddanmark frem til 2025.

Responce blev i april 2015 overtaget af Falck, men leverer fortsat ambulancekørsel i Danmark.

Eksterne henvisninger 

 Responces officielle hjemmeside er lukket i 2016

Beredskabstjenester
Tryghedsvirksomheder i Danmark
Etableret i 2007
Neil Dudgeon

Neil Dudgeon (født 1. januar 1961) er en engelsk skuespiller. Han er primært kendt for en række optrædender i tv-film og tv-serier, oftest i kriminalfilm eller -serier. Som John Barnaby erstattede den pensionerede John Nettles (Tom Barnaby) i hovedrollen i Kriminalkommissær Barnaby.

Eksterne links 
  på IMDb

Skuespillere fra England
Orphans

Orphans (2011-nu) er en pågående, skæv, melodisk og til tider støjet punk og garage rock duo fra København bestående af Anna Sofie Hansen (opretstående trommer, vokal) og Katarina "Bruno" Ericsson (guitar, vokal).

Orphans er inspireret af bands som Bratmobile, Sleater-Kinney, Buzzcocks, Shangri-Las, The Shaggs, GG Allin m.fl.

Bandet har bl.a. spillet sammen med andre danske bands som The Felines, Chainsaw Eaters, Melting Walkmen, Even Dwarfs, The City Kill, Tumor Warlord og De Høje Hæle.

Bandet har bl.a. spillet i Studenterhuset i København, Råhuset, Børneteatret, Osram Huset m.fl.

Eksterne henvisninger 
 
 Orphans' site på Bandcamp
 Orphans på Facebook

Punkgrupper fra Danmark
Rockgrupper fra Danmark
Musikgrupper fra 2011
Katavi nationalpark

Katavi nationalpark blev oprettet i 1974 og ligger  i den vestlige del af Tanzania. Det er en svært tilgængelig park og er langt mindre besøgt end andre parker. Parken er på omkring 4.471 kvadratkilometer, hvilket som gør den til den tredje største park i Tanzania. Parken ligger øst for Tanganyikasøen i Mpanda distriktet Rukwaregionen, og omfatter Katuma River og de to søer Lake Katavi og Lake Chada som er delvis tørlagt i den tørre årstid.

Dyrelivet
Dyrelivet omfatter store flokke vilddyr, specielt bøfler og elefanter, samt langs Katumafloden, krokodiller og  flodheste.  Enkelte kilder opgiver en stor mangfoldighed i parkens fauna, men andre  rapporterer om reducerede dyrebestande på grund af ulovlig jagt, som sandsynligvis forekommer, da parken i modsætning til andre tanzanianske parker har få besøgende og der knapt forekommer organiserede ture.

Besøgende
Besøgstallet i parken er usikkert, men det er ekstremt lavt i forhold til andre parker, antagelig mindre end 1.000 om året.
Det er kun tre permanente turistlejre i parken, hver med en kapacitet på et dusin gæster. 

Det er nærmest umuligt at komme frem til parken på individuel basis og besøg til parken bliver helst arrangeret af turoperatører som flyver gæsterne ind med småfly som kan lande på en græsslette, Ikuu airstrip nær parken. Denne landingsbane har minimalt med faciliteter, kun  nogle tønder med benzin som gør det muligt at efterfylde brændstof  Der er  ca. en times flyvning fra Dar-es-Salaam eller Arusha. Transport med firehjulstrækkere over vejløst terræn må regnes i dage – ikke timer.

Eksterne kilder og henvisninger

Katavi National Park Official Website (in English)
 Personal Website with photos from Katavi (June 2006)

Nationalparker i Tanzania
A Single Man (album)

A Single Man er det tolvte studiealbum af den britiske sanger Elton John, udgivet i 1978, to år efter hans sidste studiealbum Blue Moves, og et år efter udgivelsen af opsamlingsalbumet Elton John's Greatest Hits Volume II. Det er hans første album uden hans mangeårige sangskriver Bernie Taupin eller hans mangeårige producent Gus Dudgeon. De eneste medlemmer af Elton Johns band er perkussionist Ray Cooper og guitaristen Davey Johnstone, de spillede kun på en sang af albummet. I USA blev albummet certificeret platin af Recording Industry Association of America.

Singlen "Song for Guy" var en hyldest til Guy Burchett, en ung budbringer fra Rocket Records, som blev dræbt ved en motorcykelulykke i en alder af 17 år.

Sporliste 
Alle sange af Elton John og Gary Osborne medmindre andet er angivet.

Medvirkende musikere 

Elton John – vokal, piano, orgel, keyboard
Ray Cooper – perkussion
Vicki Brown – vokal
Paul Buckmaster – orkestrering, synthesizer
B. J. Cole – guitar, steel guitar
John Crocker – klarinet, elektrisk piano, saxofon, Fender Rhodes
Herbie Flowers – kontrabass
Clive Franks – basguitar, vokal
Patrick Halcox – trompet

Steve Holly – trommer
Davey Johnstone – guitar, baggrundsvokal
Stevie Lange – vokal, baggrundsvokal
Henry Lowther – trompet
Gary Osborne – baggrundsvokal
Tim Renwick – akustisk guitar, mandolin, elektrisk guitar
Jim Shepherd – trombone
Joanne Stone – vokal, baggrundsvokal
Chris Thompson – vokal, baggrundsvokal

Hitlisteplaceringer

Certificeringer og salg

Referencer 

Elton John-album
Album fra 1978
Sydvestjyllands Efterskole

Sydvestjyllands Efterskole er en efterskole på Bramming Hovedgård, beliggende ved Bramming i Sydvestjylland. Skolen drives i samarbejde med Indre Mission og KFUM / KFUK i Sydvestjylland.

Historie 
Efterskolen blev oprettet d. 9. august 1975, hvor skolen var bosat i nogle mindre lokaler i Bramming. I 1981 døde Paul Lund som var ejer af Bramming Hovedgård, en gammel herregård, så i  1982 overtog skolen denne gård.

Referencer  

Efterskoler
Bygninger, konstruktioner og anlæg i Esbjerg Kommune
Bramming
Etableret i 1975
Elton John's Greatest Hits Volume II

Elton John's Greatest Hits Volume II er et opsamlingsalbum af den britiske sanger Elton John, udgivet i 1977. Den originale amerikanske version indeholder en sang fra 1971 og to sange fra 1974, som ikke var på det første opsamlingsalbum Greatest Hits (1974). Det indeholder også flere hits fra 1975 og to singler fra 1976.

Der er flere versioner af albummet. Alle indeholder "The Bitch Is Back", "Someone Saved My Life Tonight", "Philadelphia Freedom", "Island Girl", "Grow Some Funk of Your Own" og coverversioner af "Lucy in the Sky with Diamonds" og "Pinball Wizard".

I USA blev albummet certificeret guld den 30. september 1977, platin den 9. november 1977, tre gange platin den 23. marts 1993, fire gange platin den 11. september 1995 og fem gange platin den 25. august 1998 af Recording Industry Association of America.

Sporliste 
Alle sange er skrevet af Elton John og Bernie Taupin medmindre andet er angivet.

Internationale version

Nordamerikanske version

1992 Polydor-version

Eksterne henvisninger 
Den officielle hjemmeside for Elton John 

Elton John-opsamlingsalbum
Opsamlingsalbum fra 1977
Hej søster

Hej Søster er et album fra 1975 indspillet af Trille og udgivet på pladeselskabet ExLibris (EXL 20005). Albummet blev oprindeligt udgivet som LP, men blev genudgivet på CD i 2010 i bokssættet Hele Balladen.

Sange

Side 1
 Kom Og Løft Mig Op  5:55
 Min Lille Sol  4:45
 Til Ekspeditricen I Frugt Og Grønt  3:03
 Sang Sidst På Vinteren  4:18
 Mors Lange Cykeltur  3:50

Side 2 
 Hej Søster  8:15
 Der Hvor Lyset Findes  5:10
 Sang En Sen Eftermiddag  5:35
 Sangen Om Brit  3:15

Album fra 1975
Trille-album
Nigel Olsson

Nigel Olsson (født 10. februar 1949) er en engelsk trommeslager, hvem der er bedst kendt for sit arbejde med Elton John. Når han ikke arbejder med Elton har Olsson taget op i rollen som sessionmusiker. Olsson har komponeret, indspillet og produceret albums for sin egen solokarriere.

Olsson sluttede sig til Elton John-bandet sammen med Dee Murray og Davey Johnstone i de tidlige 1970'erne. Han optrådte i mange af Johns albums, inklusive Honky Château (1972), Don't Shoot Me I'm Only the Piano Player (1973), Goodbye Yellow Brick Road (1973), Caribou (1974) og Captain Fantastic and the Brown Dirt Cowboy (1975).

Eksterne henvisninger 
Nigel Olssons officiel hjemmeside
 

Elton John
Musikere fra England
Trommeslagere fra Storbritannien
Christian Mathiesen

Christian Mathiesen (20. december 1807 i København – 25. juli 1850 ved Isted) var en dansk officer.

Han var søn af sekondløjtnant ved Københavns infanteriregiment Johan Mathiesen, en født nordmand, og Magdalene Charlotte f. Colditz. 3 år gammel mistede Christian Mathiesen under tragiske omstændigheder sin fader og sit hjem, hvornæst kaptajn, siden oberst, F.C. Hagen tog ham til sig. Han kom 1823 på Landkadetakademiet, blev 1829 sekondløjtnant ved 1. livregiment til fods, 1836 premierløjtnant, 1838 forsat til oldenborgske regiment, ved Hærens omordning 1842 til 11. bataljon, 1846 til 15. bataljon. Da han i 1848 havde måttet udstede revers for at slippe bort fra Rendsborg, kom han ikke til at deltage i dette års felttog. Han forfremmedes samme år til kaptajn og efter at være ansat som kompagnichef ved 1. forstærkningsjægerkorps nævnedes han med udmærkelse for sin deltagelse i felttoget 1849, særlig i slaget ved Fredericia. 25. juli 1850 faldt han for en fjendtlig geværkugle, idet han førte sit kompagni frem til storm på Isted by.

Mathiesen havde fra ung af været kendt for sin fremtrædende faglige dygtighed og for sin bestemte, uafhængige karakter. Således havde han i 1838 haft et sammenstød ved parolen med sin regimentschef. Den krigsretssag, der rejste sig heraf, vakte megen opsigt og havde til følge, at Mathiesen blev forsat til Rendsborg. Her var han 24. marts 1848 blandt dem, der trådte skarpest op mod prinsen af Nør, da denne opfordrede garnisonens officerer til at svigte deres fane. Den anseelse, Mathiesen nød hos kammeraterne, fik et udslag ved, at der var planer oppe om at opstille ham som kandidat ved det første landstingsvalg, en ære, han dog selv frabad sig. Siden 10. december 1848 havde han levet i barnløst ægteskab med Emilie f. Møller, datter af købmand Broder Møller i Aalborg.

Kilder 
 H.W. Harbou, "Christian Mathiesen", i: C.F. Bricka (red.), Dansk Biografisk Lexikon, København: Gyldendal 1887-1905.
 Den dansk-tydske Krig 1848-50, udg. af Generalstaben, III, 1512.
 Vort Forsvar, nr 90 (1884).
 Lange, Udvalg af Criminelsager V.

Faldne danske militærfolk
Personer i Treårskrigen fra Danmark
Personer fra København
Officerer fra Danmark
Danskere i 1800-tallet
Personer i Dansk Biografisk Leksikon
Franz von Hagen

Franz von Hagen (1672 i København – 10. juni 1749) var oversekretær i Tyske Kancelli.

Han blev født i København, hvor hans fader, Franz von Hagen (død 1705), en af Christian V yndet og betroet embedsmand, beklædte posten som gehejmekancelliskriver og assessor i det Tyske Kancelli. Han blev usædvanlig tidligt student og fuldendte sin akademiske uddannelse ved flere fremmede universiteter, især Frankfurt an der Oder, hvor han studerede 1688 og udgav en på latin affattet panegyrik over Christian V. Kun 20 år gammel betrådte han den diplomatiske løbebane som sekretær hos den danske gesandt i London Mogens Skeel. 1693 hjemkaldtes han fra England for at tiltræde embedet som sekretær i det Tyske Kancelli. Det følgende år sendtes han som legationssekretær til det brandenborgske hof og forblev her en del år, en tid fungerende som gesandt. Først 1705 efter Johan Moths død vendte han tilbage til Danmark for at blive dennes efterfølger som arkivar for det Tyske Kancelli og tog som sådan væsentlig del i omordningen af de samlede tyske arkiver. Tillige var han blevet udnævnt til assessor i samme kancelli, hvilken stilling han, 1707 forfremmet til justitsråd, indtog i en længere årrække, indtil han i juni 1721 ved Christian Sehesteds afgang med titel af etatsråd trådte i spidsen for Tyske Kancelli. Ved Forhandlingerne om Sønderjyllands indlemmelse i den danske krone spillede han, støttet til sit kendskab til forholdene i Hertugdømmerne, en fremtrædende rolle. 1725 fik han virkelig udnævnelse som oversekretær, blev 1727 Ridder af Dannebrog og 1733 gehejmeråd, men afløstes 27. maj 1735 af Johan Sigismund Schulin og tog afsked af statstjenesten. I året 1747 blev han gehejmekonferensråd. 10. juni 1749 døde han. Hans ægteskab med Cathrine f. Fischer (gravsat 17. marts 1732) var barnløst.

Den franske gesandt Pierre de Blouet de Camilly har i sin kendte skildring af det danske hof fældet en meget ugunstig dom over von Hagen, idet han sigter ham for bestikkelighed og egennyttighed og omtaler hans "underordnede Konnexioner". Disse udtalelser stadfæstes dog ikke andensteds fra. Vist er det, at kongen gerne lyttede til hans råd og ofte gjorde brug af den betydelige detailkundskab og prøvede erfaring i statssagerne, som han med sin anerkendte flid og arbejdsomhed havde samlet sig.

Kilder 
 Louis Bobé, "Franz von Hagen", i: C.F. Bricka (red.), Dansk Biografisk Lexikon, København: Gyldendal 1887-1905.
 A.D. Jørgensen, De danske Rigsarkiver.
 Møller, Mnemosyne III, 5 f.

Embedsmænd fra Danmark
Gesandter fra Danmark
Personer fra København
Riddere af Dannebrog (1671-1808)
Personer i Dansk Biografisk Leksikon
Danskere i 1600-tallet
Danskere i 1700-tallet
Gehejmekonferensråder fra Danmark
Philip Adam von Massenbach

Philip Adam von Massenbach (1. april 1621 på godset Massenbach i Pfalz (nu i Württemberg) – 29. september 1702 på Hellestrup) var en tysk officer i dansk tjeneste.

Forældrene var Hans von Massebach og Dorothea von Mörlau. Allerede som barn blev han af Trediveårskrigens rædsler forjaget fra hjemmet. 1660 var han oberstløjtnant ved det franske rytterregiment Mazarin, men han var dog nærmest knyttet til Lothringen, hvor han besad flere godser og havde ægtet Claude Henriette d'Auxi. Siden var han kurkölnsk og derefter brunsvigsk oberst. 20. juli 1677 giftede han sig 2. gang, med Ilsa Anna von Hardenberg (født 25. august 1630, begravet 4. september 1687); hun var datter af brunsvigsk oberst og krigsråd Hans Christoph von Hardenberg og enke 1. efter Rabe Arndt von Oyenhausen, 2. efter Stats Friedrich von Post. I december 1678 trådte von Massenbach i dansk tjeneste som generalmajor til hest og stod den følgende sommer ved hovedhæren, der skulle dække rigets sydgrænse mod et truende fransk indfald, men ikke kom i aktion. Den episode, hvortil von Massenbachs navn særlig er knyttet, er Möllns overrumpling 17. marts 1684, da Christian V havde overdraget ham at gøre "Exekution" hos hertugerne af Sachsen-Lauenburg og Mecklenburg-Schwerin for penge, kongen havde til gode. Under ganske pudsige omstændigheder gjorde Mölln sig til herre over nævnte lille fæstning lige for landsherrens øjne og løste herved, uden at det kom til blodsudgydelse, den opgave, der var stillet ham. Massenbachs konduite belønnedes med det hvide bånd. Senere var han med ved belejringen af Ratzeburg 1693, men levede i øvrigt på sin ejendom Hellestrup ved Ringsted, hvor han døde 29. september 1702.

Kilder 
 H.W. Harbou, "Philip Adam von Massenbach", i: C.F. Bricka (red.), Dansk Biografisk Lexikon, København: Gyldendal 1887-1905.
 H. von Massenbach, Geschichte der Herren und des Lehnes von Massenbach, 1891.
 Vort Forsvar, nr. 372 (1895).

Godsejere fra Tyskland
Godsejere fra Danmark
Generalmajorer fra Danmark
Officerer fra Tyskland
Kavaleriofficerer fra Danmark
Riddere af Dannebrog (1671-1808)
Personer i Dansk Biografisk Leksikon
Danskere i 1600-tallet
Danskere i 1700-tallet
Tyskere i 1600-tallet
Carl Wolf Josef Nathanael Wallick

Carl Wolf Josef Nathanael Wallick (2. december 1825 i København – 27. november 1888 sammesteds) var en dansk justitiarius.

Han var en søn af teatermaler Arnold Wallick, blev 1843 student fra Metropolitanskolen og 1850 juridisk kandidat. 1851 udnævntes han til auditør i Hæren, fra 1857 med titel af overauditør, var 1856-60 chef for Krigsministeriets sekretariat, men konstitueredes allerede 1858 tillige som assessor i Kriminal- og Politiretten, i hvilken stilling han 1860 fik fast ansættelse; han hørte derefter i en lang årrække til den nævnte rets mest ansete medlemmer og var fra 1883 rettens justitiarius. Han døde ugift 27. november 1888 i København. 1883 var han blevet Kommandør af 2. grad af Dannebrogordenen.

Kilder 
 Georg Kringelbach, "Carl Wolf Josef Nathanael Wallick", i: C.F. Bricka (red.), Dansk Biografisk Lexikon, København: Gyldendal 1887-1905.

Dommere i Kriminal- og Politiretten
Kommandører af Dannebrog
Personer i Dansk Biografisk Leksikon
Personer fra København
Danskere i 1800-tallet
Jøder fra Danmark
Auditører fra Danmark
Studenter fra Metropolitanskolen
Gulalger

Gulalger (Chrysophyceae også set kaldet Chrysophyta, chrysophytes) er en mindre klasse af flercellede alger (ca. 750 arter), der hovedsageligt forekommer i ferskvand. De fleste arter er encellede, men kan optræde i store kolonier. De har en eller 2 svingtråde, og mange arter har (som Kiselalgerne) et ydre panser af kisel.

Se også 
alge
Chromalveolata

Chromalveolata er et superrige postuleret af Thomas Cavalier-Smith i 1981.Der er dog stor uenighed om denne gruppe, og der synes i 2010 at være begyndende konsensus om at Cryptophyta og Haptophyta ikke skal tilhøre denne gruppe.

Bikonta
Viser fra din oldefars tid

Viser fra din oldefars tid er et album indspillet af Trille og udgivet i 1976 på pladeselskabet Abra Cadabra (ABC 104). Albummet blev genudgivet på CD i 2008.

Sange

Side 1 
 Dansens-Magt  4:18
 Elfsborgvisen  3:21
 Alperosen  3:43
 Pigen Der Dansede Sig Ihjel  5:05
 Skorstensfejeren Og Sidse  3:54

Side 2 
 Sømanden Og Den Rige Købmandsdatter  4:00
 Amanda Og Herman  2:14
 Carl Og Emma  5:13
 Var Jeg Rig, Jeg Gifted Mig I Morgen  7:31

Album fra 1976
Trille-album